**Procesverbal**

**Konsultim publik** :

**Data** : 12/11/2024 **Ora** : 12 / :00 **Vendi:** Salla e Keshillit

**Numri i pjesëmarrësve** : Gjithsej 31persona të pranishëm (25 burra), (6 gra).

**Titulli i Projekt-aktit që konsultohet** :

Për “Përcaktimin e linjave të transportit urban brenda qytetit ,vendqëndrimet ,tarifat e shërbimit dhe oraret e funsionimit”.

**Pjesëmarrës :**

Klea Topa (Kryetare komisioni)

Alketa Beka (Këshilltare)

Vjollca Pllaha (Këshilltare)

Nexhat Shtupa (Specalist)

Jona Bojko(Sekretare Këshilli)

Matilda Tollaku (Punonjse sekretariati)

**Klea Topa (Kryetare komisioni**)**:bëri një prezantim të shkurtër në lidhje me :**

-Projekt-aktin e propozuar dhe realcionin shoqërues.

-Shpjegoi qëllimin e konsultimit publik.

-Shtroi pyetjet konkrete që ka për pjesëmarrësit.

-Jep informacion për adresat ku mund të dërgohen rekomandimet dhe afatin përkatës.

-Tregoi kalendarin e konsultimi publik dhe sqaroi procedurën si do të trajtohen rekomandimet.

-**Ju dha fjalën pjesëmarrësve.**

**Pjesëmarrësit që morrën fjalën,diskutuan dhe dhanë rekomandimet përkatëse në lidhje me cështjen që konsultohet janë si vijon :**

**Klea Topa (Kryetare komisioni**)**:** Ju falenderoj për pjesmarjen e sotme në këtë konsultim publik.Në mbledhjen e Këshillit datë 11.10.2024 është paraqitur projekt-vendimi me titull: “Për “Përcaktimin e linjave të transportit urban brenda qytetit ,vendqëndrimet ,tarifat e shërbimit dhe oraret e funsionimit”.

Disa projekt-vendime kanë nevojë edhe për miratimin tuaj ,ndaj u vendos që të kalohej në konsultim publik.

Procesi i konsultimit ka një sërë procedurash të cilat jemi duke i ndjekur hap pas hapi.

Sot po zhvillojmë takimin me banorët, me disa këshilltarë dhe me përfaqësues të administratës.

Në projekt-vendim janë të përcaktuar për tu miratuar dy linja transporti.

Frekuenca e lëvizjes së linjave do të jetë cdo 30 min.Shërbimi fillon nga ora 07:00-16:00 cdo ditë të javës si dhe do të miratohet tarifa e shërbimit prej 30(tridhjet )lekë për udhëtar.

z.Paskalino Ziko (Nën-kryetar i Bashkisë ):është këtu për tju sqarur cdo gjë të paqartë dhe tju përgjigjet pyetjeve tuaja nëse kini.

z.Paskalino Ziko:Projekt-vendimi që paraqitet sot përpara jush në vijim të shqetësimit të ngritur nga banorët e qytetit të Pogradecit dhe udhëtarët nga zonat rurale përrreth për mundësinë e sigurimit të transportit brënda qytetit nga terminali dhe anasjelltas.Vendosja e këtij shërbimi do ti shërbejë dhe banorve të qytetit dhe vizitorve për të lëvizur në brendësi të qytetit.

**Banori 1:**Përshëndetje!Jemi shumë dakort që të vendosen stacione se ky ishte dhe mendimi ynë,por desha të di pensionistët do paguajnë?

z.Paskalino Ziko (Nën-kryetar i Bashkisë ):Pensionistët nuk do paguajnë,por ky do jetë hapi i radhës sepse duhet të gjejmë një formulë ligjore të përshtatshme.

Ne kemi menduar që për nxenesit e arsimit 9-vjecar dhe pensionistet të pajisen me nje abone.

Jani Cinari:Qyteti e ka të zgjidhur transportin,po femijet e shkollave e kanë larg ?Të bëhet një stacion që të lejojë furgonat të lënë nxënësit tek shkolla dhe t’i marin pas përfundimit të procesit mësimor.

z.Paskalino Ziko (Nën-kryetar i Bashkisë ):E ke fjalën për nxenesit e gjimnazit?po aty ka shkollë nuk kanë pse të vijnë në shkollat e qytetit.Gjimnazi është me parametra bashkohor.

Nxënësve deri në klasën e 9-të e kemi të zgjidhur ,sëbashku me pensionistët .

Tani për tani ky është mendim paraprak.

**Banori 2:**

Unë si banor i fshatit Udënisht sëbashku me bashkfshatarët e mi kemi kërkuar që furgonave të linjës tu lejohet një stacion në krye të rrugës së spitalit.

I sëmuri nuk mundet të shkoj njëherë tek terminali e më pas të vi në spital se është i sëmurë,ndërkohë që furgoni kalon atje.

Dritan Babasuli (Sekretar i Përgjithshëm):Atje nuk mund të ketë stacin sepse është burim aksidenti,por në raste urgjence as policia Bashkiake as policia e shtetit nuk do vendosi gjoba.

z.Paskalino Ziko (Nën-kryetar i Bashkisë ):Lënja e një stacioni nuk ua zgjith problemet fshatarët,sepse gjithkush ka probleme të ndryshme.

Përfaqsuesi i Linjës Pojska Trans:

Unë sjell nxënësit nga Lumi i Teranit –Pogradec.Fëmijët janë nga kopështi deri në klasë të 9-të.Policia më ka gjobitur dhe më ka dhënë urdhër që t’i coj në terminal.

Kush e mer përgjegjësinë që t’i shoqëroj këta fëmijë në autobus?

z.Paskalino Ziko (Nën-kryetar i Bashkisë ):Ti je i lishencuar për transportimin e nxënësve?

Përfaqsuesi i Linjës Pojska Trans:Askush nuk ka lishencë këtu për të transportuar fmijët.

z.Paskalino Ziko (Nën-kryetar i Bashkisë ):Probleme të vogla do të ketë deri sa të rregullohen sepse është dicka e re e cila do kohën e saj .

Pëllumb Spaho:Jam shumë dakort me zgjedhjet e bëra nga ju por ju lutem a mund ta shikoni si mundësi që bileta të bëhet 20 (njëzet lekë)?

z.Paskalino Ziko (Nën-kryetar i Bashkisë ):

Vlera e biletës ka dalë në bazë të kostos,ndaj nuk mund të ulet vlera e biletës.

Jani Cinari:Po për fëmijët e familjeve të cilët janë në skemën e ndihmës ekonomike!

z.Paskalino Ziko (Nën-kryetar i Bashkisë ):

Do ta shohim edhe këtë patjetër dhe do të vendosim cdo bëjmë.

Nexhat Shtupa:Është një ligj që katëgorin e invalidve,paraplegjikve,tetraplegjikve i subvestionon 50% ministria e transportit.

Klea Topa (Kryetare komisioni): Nëse nuk kini dicka tjeter per të shtuar ju falenderoj për prezencën.

**Sekretare e Këshillit**

Jona BOJKO